Στο προηγούμενο επεισόδιο.
Ονομάζομαι Τόντα Μαρίκο. Θα είμαι η διερμηνέας σας.
Ισχυρίζεται ότι υπάρχει πορτογαλική βάση στο Μακάο.
Τι ζητάς στην Ιαπωνία;
Να αφανίσω τους κοινούς εχθρούς μας.
Ο άρχοντας Τορανάγκα κάλεσε τη μητέρα να γνωρίσει έναν βάρβαρο.
Αν είχες τον βάρβαρο
υπό τον έλεγχο κάποιου υποτελή σου, τα πράγματα ίσως πήγαιναν διαφορετικά.
Έχεις τον τρόπο
να είσαι στο σωστό σημείο την κατάλληλη στιγμή.
Αυτό το βρήκα στο πλοίο σου.
Το δείχνουμε στους Γιαπωνέζους και θα κρεμαστεί για πειρατεία.
Είναι πολλά αυτά που δεν γνωρίζω.
Να μάθουμε για τις βάσεις
πριν προχωρήσουμε στις διαπραγματεύσεις.
Δεν δίνει έγγραφα αναχώρησης στο Μαύρο Πλοίο.
Αφήστε σ' εμένα αυτό το φορτίο, πάτερ.
Η δολοφόνος δεν ήρθε για μένα.
Ήρθε για αυτόν.
Είναι καλή διαθήκη.
Η καλύτερή μας ως τώρα.
Θα γίνει όντως σήμερα;
Το σπαθί σας.
Έμαθες για τη χθεσινοβραδινή επίθεση;
Τι ξέρεις για τους Αμίντα;
Μόνο όσα ξέρουν όλοι.
Είναι δολοφόνοι.
Ορκισμένοι με ιερούς όρκους στον Βούδα Αμίντα.
Και για το κεφάλι μου…
πόσο θα πλήρωνες;
Αποφάσισες να μου πάρεις τη ζωή. Καλώς.
Ας τελειώσει έτσι.
Δεν είσαι ο αξιόπιστος φίλος μου;
Ή σε πότισε φαρμακερά ψέματα ο Ισίντο;
Μαθαίνω ότι επισκέφθηκε το σπίτι σου.
Τι σου προσέφερε;
Τη θέση σου στο Συμβούλιο.
Δελεάστηκες;
Ούτε κατά διάνοια.
Τι θέλεις τότε;
Την Επαρχία Σούρουγκα.
Να αυξήσω το φέουδό μου.
Αλλά θα χρειαστώ το κεφάλι μου για να το κυβερνήσω.
Και θα το έχεις.
Η δολοφόνος στάλθηκε για να σκοτώσει τον Άντζιν.
Για την ασφάλειά τους, θέλω ο Άντζιν και η αρχόντισσα Κίρι
να έρθουν στο ψαροχώρι σου στο Ατζίρο.
Κάνε αυτό,
και η Σούρουγκα σου ανήκει.
Κι εσύ, τι θα κάνεις εδώ;
Δες το χάραμα μαζί μου.
ΒΑΣΙΣΜΕΝΟ ΣΤΟ ΜΥΘΙΣΤΟΡΗΜΑ ΤΟΥ ΤΖΕΪΜΣ ΚΛΑΒΕΛ
SHOGUN
ΤΡΙΤΟ ΚΕΦΑΛΑΙΟ: ΤΟ ΑΥΡΙΟ ΕΙΝΑΙ ΑΥΡΙΟ
Λυπάμαι, καπετάνιε. Το Μαύρο Πλοίο θα μείνει αγκυροβολημένο.
Ο Τορανάγκα αντιλαμβάνεται πλέον
τα κέρδη του μονοπώλιού μας στις κινεζικές αγορές.
Ζητά αναφορά για την ισοτιμία μας στο συνάλλαγμα.
Εσείς οι ρασοφόροι και τα ανίκανα καυλιά σας…
Εμείς φέρνουμε το κέρδος. Εμείς θέτουμε τους όρους.
Και είμαστε εδώ με τη θέλησή τους.
Μέχρι ο Τορανάγκα να λάβει την αναφορά, δεν θα έχεις άδεια για απόπλου.
Έχω ένα εκατομμύριο δουκάτα που πρέπει να πάνε στο Μακάο.
Δεν θα χάσω αυτόν τον άνεμο.
Έπρεπε να ξεφορτωθείτε τον πλοηγό πριν καν φτάσει στην Οσάκα.
Καπετάνιε, παραφέρεσαι.
Κι εσύ ξεχνάς ότι δεν δουλεύω για την Εκκλησία, αλλά για το Στέμμα.
Το Μαύρο Πλοίο σαλπάρει απόψε.
Φόρτωσε το πλοίο. Δεν περιμένω άλλο.
Αν φύγουμε χωρίς άδεια, δεν θα μας δεχτούν ξανά.
Όσο πιο πολύ καθόμαστε εδώ τόσο μας χαντακώνει ο πλοηγός.
Απόψε ανοίγουμε πανιά.
Ο πλοηγός;
Είναι ακόμη ζωντανός; Ο μπαγάσας!
Θα μου κάνει αφαίμαξη λοιπόν.
Ορίστε; Δεν καταλαβαίνω.
Ο μάγος από δω.
Θα μου κάνει αφαίμαξη για να εξαγνίσει το αίμα μου.
Δεν ξέρω για μάγους, αλλά σε διαβεβαιώ ότι ο άνθρωπος είναι γιατρός
και θεραπεύει τους ασθενείς και τραυματίες.
Ακίνητος, παρακαλώ.
Τι μαθεύτηκε για τη δολοφόνο;
Μόνο ότι ήταν μέλος μιας πολύ επικίνδυνης σέκτας.
Δούλεψε για χρόνια ως υπηρέτρια στο παλάτι.
Κάποιοι εκπαιδεύονται μια ζωή για έναν φόνο.
- Το κόστος είναι πολύ μεγάλο. - Λίγοι έχουν τους πόρους.
Αρνείσαι να δεις για τι είναι ικανοί οι ιερείς, ακόμη και τώρα.
Χριστέ μου!
Κι αυτόν οι Ιησουίτες τον πληρώνουν;
Είναι υπερβολικά νευρικός.
Δεν χρειάζεται γιατρό…
αλλά γυναίκα.
"Ονάγκο τζα". Τι είπε ο μάγος;
Αφού είσαι τόσο ανάστατος,
ο γιατρός προτείνει να στείλουμε γυναίκα να πλαγιάσει στο προσκέφαλό σου.
Στο προσκέφαλό μου;
Ευγενική έκφραση για τη σωματική ένωση του άντρα και της γυναίκας.
Αν δεν είναι μάγος, είναι μαστροπός.
Προτιμάς αρσενική συντροφιά;
Πού βρέθηκα, Θεέ μου;
Ποιος είναι αυτός;
Φέρεται σωστά το ζώο;
- Ναι, άρχοντα Μπουντάρο. - Φεύγουμε από την Οσάκα.
Ο βάρβαρος θα έρθει μαζί μας.
Πού πηγαίνουμε;
Πίσω στο Ατζίρο, με μέλη της φατρίας του Τορανάγκα.
Δεν καταλαβαίνω…
Να μη σε μέλει.
Ευχαριστώ για το δώρο των λειψάνων τους.
Είμαι ευγνώμων, παππού.
Απόψε αναχωρεί μία ομάδα για το Ατζίρο.
Ο άρχοντάς μας διατάζει να πας μαζί τους.
Ο πατέρας σου θυσίασε τη ζωή του για αυτά τα σπαθιά.
Στην Κορέα πολεμήσαμε ως το κατώφλι του θανάτου,
κι ούτε εκεί παραδοθήκαμε.
Είναι τα σπαθιά ενός σαμουράι.
Λυπάμαι για τον σύζυγο και το μωρό σου.
Μα πέθαναν για τις ανάγκες ενός μεγαλύτερου αγώνα.
Και τώρα…
είναι η σειρά σου.
Πάμε στη γαλέρα από το δάσος γύρω από την πόλη.
Να περιμένετε μάχη. Πολλοί θέλουν τον Άντζιν νεκρό.
Ο πατέρας σου δεν έρχεται;
Επιμένει να μείνει.
Τότε αποχαιρέτα τον για πάντα.
Κύριε, η διαθήκη σας.
Όχι σήμερα.
Να μιλήσω με τον Τορανάγκα πριν φύγουμε;
Φοβάμαι πως είναι αδύνατον.
Ο βάρβαρος θα βαδίζει δίπλα στο παλανκίνο, να φαίνεται.
Ο Γιαμπούσιγκε ζητά να περπατάς κοντά στο παλανκίνο.
Μητέρα!
Μη φύγεις!
Θα πας στο κάστρο του παππού σου, που είναι πιο ασφαλές.
Δεν είσαι βυζανιάρικο!
Πήγαινε πάλι μέσα.
Μα πού είναι η Κίρι νο κάτα;
Έφτασα, Χιρομάτσου.
Είμαι αδύναμη και ηλικιωμένη.
Πρέπει να με συγχωρήσεις.
Αν ήταν οποιαδήποτε άλλη μέρα…
Μακάρι να μπορούσα να φύγω από αυτήν τη φυλακή μαζί σου.
Όταν ξαναϊδωθούμε, το παιδί σου θα είναι εδώ.
Χρονοτριβούμε…
Βιαστείτε. Πρέπει να αναχωρήσετε.
Κύριε, κάποιος είναι στην πύλη. Κάποιος έρχεται!
Ο άρχοντας Ισίντο!
Καλό απόγευμα, Γιαμπούσιγκε.
Μόλις πληροφορήθηκα ότι ο βάρβαρος φεύγει από την Οσάκα.
Μαζί με την Κίρι νο κάτα.
Θα ομολογήσω ότι εξεπλάγην.
Μετά σεβασμού…
Η αρχόντισσα δεν είναι όμηρος ώστε να ζητά χάρες.
Πάει όπου επιθυμεί.
Αυτό αληθεύει,
μα ορίσαμε πρωτόκολλο για την επίσκεψη του πατέρα σου.
Θα ειδοποιούμαι την προηγούμενη της αναχώρησης των ευγενών
για να τους αποδώσω σεβασμό.
Τζόζεν. Προχώρησε στην επιθεώρηση.
Οι Γκρίζοι δεν επιτρέπονται εδώ!
Το ορίζει το πρωτόκολλο.
Δεν έχεις βρεθεί καν σε μάχη,
ανάγωγο κουτσούβελο.
Θα κάνω την αρχή εδώ…
και τώρα.
Σίγουρα πρόκειται για παρεξήγηση.
Ο άρχοντας Ισίντο μάς τιμά δείχνοντας τον σεβασμό του.
Άφησέ τον να περάσει.
Με συγχωρείτε.
Κίρι νο κάτα.
Λυπάμαι που φεύγετε.
Κι εγώ θλίβομαι,
όμως ο άρχοντάς μου λέει πως η Οσάκα βρίθει από δολοφόνους.
Είναι και η δική μου εντύπωση.
Έμαθα ότι χθες επιτέθηκαν στον βάρβαρο.
Ο Τζόζεν θα σας συνοδέψει στη γαλέρα.
- Είναι περιττό. - Ως προστάτης της Οσάκα, επιμένω.
Καθίστε εδώ.
Έχει πόνους πάλι.
Είμαι καλά, αλήθεια…
Ο γιατρός της σύστησε ξεκούραση.
Μην ανησυχείτε, παρακαλώ.
Είναι στις τελευταίες εβδομάδες.
Είμαι καλά.
Όλα είναι εντάξει.
Σας εύχομαι ασφαλές ταξίδι.
Ο άρχοντας Ισίντο απόρησε με την ξαφνική αναχώρησή σας.
Αναμφίβολα κατανοεί ότι έχω ορκιστεί αφοσίωση στον Τορανάγκα.
Να του θυμίσεις ότι κρατώ τις υποσχέσεις μου.
Ωραία τα καταφέρατε.
Τώρα…
είναι στα χέρια των θεών.
Το ήξερες;
Κανείς δεν το ξέρει.
Ο άρχοντας φημίζεται για τα τεχνάσματά του.
Στα έξι, ο πατέρας του τον έστειλε σε έναν αντίπαλο μπούσο.
Ως όμηρος, έμαθε μία αλήθεια.
Οι εχθροί είναι παντού, οι φίλοι πουθενά.
Οι φανερές προθέσεις είναι ρίσκο ζωής.
Τι θα συμβεί αν τον βρουν;
Θα τον σκοτώσουν. Κι εμάς μαζί του.
Σταματήστε τους στην πύλη!
Θα ελέγξω όλα τα μέλη της ομάδας.
Ο άρχοντας Ισίντο ενέκρινε την αναχώρησή μας.
Είναι εντολή του άρχοντα Ισίντο.
Όλοι οι ταξιδιώτες περνούν από έλεγχο.
Δεν θα τον σταματήσει κανείς;
Δεν θα τον σταματήσουν.
Είναι απαράδεκτο.
Πώς κοιτάς στο ιδιαίτερο των γυναικών; Είναι ανάρμοστο!
Τι λέει ο βάρβαρος;
Ακόμα χειρότερα. Είναι χυδαίο!
Ανόσια ανωμαλία!
Νομίζω ότι προσβλήθηκε.
Στη χώρα του θεωρείται απρέπεια να κοιτάς τις γυναίκες.
Εδώ είναι Ιαπωνία!
Είμαι ο μόνος άντρας εδώ που εκτιμά την αγνότητα της γυναίκας;
Συγχωρήστε τον.
Αγνοεί τα ήθη μας.
Η αρετή της γυναίκας είναι η δόξα της!
Κατάρα σε όλους μας! Θεέ μου, τι αίσχος.
Τα ήθη του είναι πολύ διαφορετικά. Του είναι δύσκολο να καταλάβει…
Είστε ένα αστείο ανθρωπάριο, κύριε!
Και τα μαλλιά σας μοιάζουν με ουρά από πόνι!
Τι γελοιότητες είναι αυτές;
Ο άρχοντας διέταξε να πάμε στο λιμάνι. Αφήστε τους να περάσουν.
Ελπίζω να μην πειράχτηκε με το πόνι.
Γι' αυτόν τον άντρα ρισκάρουμε τη ζωή μας.
Τι θα συμβεί όταν οι άντρες του Ισίντο μάθουν ποιον συνοδεύουν;
Σίγουρα ο άρχοντας έχει σχέδιο.
Αληθεύουν όσα είπες για την αγνότητα των γυναικών σας;
Όχι βέβαια.
Χυδαία γύναια και πόρνες αφθονούν στο Λονδίνο.
Έτσι κι ο φίλος σου, ο γιατρός, που θεραπεύει εκπορνεύοντας γυναίκες.
Κι εσύ η ίδια, που υπονόησες ότι η σοδομία είναι του γούστου μου.
Εμείς θεωρούμε το πλάγιασμα αναγκαίο για την υγεία.
Μάλιστα, κάποιοι λένε
ότι τη στιγμή των νεφελών και της βροχής παίρνουν μια ιδέα ουρανού.
Νεφέλες και βροχή.
- Σημαίνει… - Κατάλαβα τη μεταφορά.
Μα συνήθως δεν το λένε τόσο ποιητικά.
Ιδίως οι παντρεμένες.
Εκείνος είναι ο σύζυγός σου;
Ναι. Λέγεται Τόντα Χιροκάτσου.
Αν και οι φίλοι τον λένε Μπουντάρο. Είναι…
ικανός και θαυμαστός πολεμιστής.
Το αγόρι είναι μοναχογιός σου;
Εσύ έχεις παιδιά;
Ναι.
Ένα αγόρι, τον Τιούντορ, και μια κόρη, την Ελίζαμπεθ.
Θα μου μιλήσεις γι' αυτά;
Σκύψτε! Γρήγορα!
Είναι στη ράχη.
Είναι ο Ισίντο-σαμα;
Όχι, δεν το νομίζω.
Πατέρα;
Γύρνα πίσω πριν σκοτωθούμε όλοι.
Είναι οι χριστιανοί.
Ξαναήρθαν για τον Άντζιν.
Άρχοντα Κιγιάμα, είναι μαζί και άντρες του Ισίντο.
Τότε θα πεθάνουν μαζί με τον αιρετικό.
Έρχονται.
Είναι ο Τορανάγκα.
Μας πρόδωσαν!
Άρχοντα Τζόζεν!
Ο Τορανάγκα κρυβόταν στο καραβάνι!
Είναι εδώ!
Μην τον αφήσετε να διαφύγει!
Πρέπει να τον βοηθήσουμε.
Πολεμούν μεταξύ τους;
Κάτι δεν πάει καλά…
Θα ήθελα μια μέρα να ενημερωθώ για τα σχέδιά σου εκ των προτέρων.
Θα το λάβω υπόψη.
Να ειδοποιήσουμε τον Ισίντο!
Τρέξτε στο πλοίο!
Θα τους καθυστερήσουμε και θα σας προλάβουμε αργότερα.
Στείλτε μήνυμα στο λιμάνι.
Καταφτάνει ο αιρετικός.
Ελάτε. Πάμε στη γαλέρα όσο προλαβαίνουμε.
Περίμενε. Μπορεί το πλήρωμα να είναι εχθρικό.
Αποκλείεται… Το ξέρω αυτό το πλήρωμα.
Νόμιζες ότι δεν έχω φίλους;
Καπετάν-σαμα.
Άντζιν!
Σαλπάραμε μαζί από το Ατζίρο.
Είναι αυτό που νομίζω;
Το πορτογαλικό Μαύρο Πλοίο. Το εμπορικό τους καράβι.
Ετοιμάστε τα κουπιά.
Πώς την είπαμε τη λέξη;
Τώρα, κουπί.
Ο Τορανάγκα δραπετεύει από την Οσάκα!
Κατευθυνθείτε όλοι στο λιμάνι!
Περιμένετε!
Ο Μπουντάρο! Έρχεται!
- Να γυρίσουμε. - Πρέπει να ξανοιχτούμε!
Μα τον Χριστό, ίσως τα καταφέρει.
Τόντα Χιροκάτσου!
Παρατήστε τις βάρκες. Να ηχήσει το τύμπανο.
Ούτε στιγμή για χάσιμο.
Μαρίκο-σαμα.
Ψαρεύουν τη νύχτα εδώ;
Ο Τορανάγκα ήταν μαζί τους από την αρχή.
Ο Γιαμπούσιγκε μας πρόδωσε.
Οι βάρκες που τους κόβουν τον δρόμο
είναι άντρες του Κιγιάμα;
Αν πάμε να σπάσουμε τη γραμμή
- θα επιβιβαστούν και θα επιτεθούν; - Ναι.
Τότε θα μας βυθίσουν.
Θα πεθάνουμε.
Εκείνο, όμως, δεν βυθίζεται.
Θέλει να πάμε στο Μαύρο Πλοίο.
Προς εκείνο το καράβι!
Αν φύγεις χωρίς άδεια,
χάνεται κάθε ελπίδα για διπλωματία.
Ας χαθεί η διπλωματία κι άλλα πολλά. Θα το απολαύσω.
Δεν είναι προς συζήτηση, καπετάνιε.
Σε συμφέρει να τηρήσεις το πρωτόκολλο.
Καπετάνιε, επάνω γίνεται μάζωξη.
Έλα να ρίξεις μια ματιά.
Γεια σου, Εγγλέζε! Ζεις ακόμη, βλέπω!
Πώς πάει το πόδι σου;
Καλά! Πώς πάει η μάνα σου;
Πέθανε!
Δείτε! Ο άρχοντας Γιοσί Τορανάγκα. Ζητά ακρόαση!
Πλοηγός του τιμώμενου προσώπου! Βρήκες τρόπο να πεθάνεις.
Ο Τορανάγκα ισχυρίζεται ότι στα αλιευτικά είναι πειρατές.
Ζητά να τον βγάλουμε από το λιμάνι.
Αν το Μαύρο Πλοίο προστατέψει τη γαλέρα μου,
θα έχεις την άδειά μου να αποπλεύσεις.
Επιτρέπει στο Μαύρο Πλοίο να φύγει από την Οσάκα.
Ευχαριστώ για την περιττή άδεια, αλλά η τιμή μόλις ανέβηκε.
Ο καπετάνιος θεωρεί πως αυτό δεν αρκεί.
Αν είναι έτσι, τι λέει γι' αυτό…
Όταν το Μαύρο Πλοίο φύγει από το Μακάο,
θα κουβαλά 10.000 ασημένια νομίσματα
για να τα επενδύσω στο εμπόριο μεταξιού.
Τα μισά κέρδη θα είναι δικά του.
Προσφέρει 10.000 ασημένια νομίσματα προς επένδυση.
- Το μισό κέρδος δικό του. - Ναι.
Τσούζι, προσφέρω κάτι και σε εσάς.
Στη γενέτειρά μου, το Έντο,
θα επιτρέψω να χτιστεί χριστιανικός ναός.
Μας δίνει εκκλησία στο Έντο.
Σε αντάλλαγμα
χρειάζομαι τη βοήθειά σας με τους άρχοντες Κιγιάμα και Όνο.
Πώς το εννοείτε;
Στηρίζουν τον Ισίντο.
Θέλω να τους φέρετε με το μέρος μου.
Μας ζητά τη στήριξη των χριστιανών αρχόντων.
Αυτό είναι δωροδοκία. Και αδύνατον.
Εξοχότατε, για μια εκκλησία στο Έντο.
Δεν θα κάνουμε εξαναγκασμό δια της πίστης.
Ιδίως όχι εκ μέρους του.
Ωστόσο, θα μπορούσαμε να υποβάλουμε την ιδέα.
Με προσευχή, φυσικά.
Ο ιεραποστολικός επισκέπτης υπόσχεται τη βοήθειά του.
Ωραία.
Τώρα, ξεφορτωθείτε τους πειρατές για να φύγω από την Οσάκα.
Και κάτι ακόμα.
Ο Άγγλος πλοηγός θα μείνει εδώ.
Ζητά να αφήσετε τον αιρετικό στην Οσάκα.
Είναι καλεσμένος μου.
Οφείλω να σας προειδοποιήσω για τον άντρα που προστατεύετε.
Δεν είναι έμπορος, όπως ισχυρίζεται.
Μπράβο, Μαρτίν.
Θα φροντίσουμε να εκπληρωθεί η υπόσχεσή του για τον ναό.
Ακόμη και αφού πεθάνει.
Οι άρχοντες και οι αρχόντισσες να μεταφερθούν στο πορτογαλικό πλοίο.
Και τα όπλα μας;
Ο άρχοντας υποχρεώθηκε να τα εγκαταλείψει.
Όπως και τον Άντζιν.
Το Μαύρο Πλοίο θα μας βγάλει από την Οσάκα.
Αλλά εσύ πρέπει να μείνεις.
Λυπάμαι.
Δέσε εκείνο το σκοινί.
Στα κομμάτια να πάει.
Καπετάν-σαμα, παίξτε τα τύμπανα.
Να ηχήσουν τα τύμπανα!
Σηκώστε το!
Τι ναυτικοί είστε; Βγείτε μπροστά τους!
Εννοεί "πιο γρήγορα"!
Κύριε, κοντεύει στην μπάντα μας.
Σταθερά!
Πόσο γρήγορα πάει η σκύλα σου, Ροδρίγες,
σκατοπουτάνας μαυρομάτη γιε;
Γλείφεις τον κώλο του διαβόλου!
Πριν έγλειφα της μάνας σου!
Θα μου λείψει ο μπάσταρδος.
Αν πλησιάσει άλλο, βύθισέ τον!
Με μεγάλη μου χαρά.
Δεν θα διαφύγουν, άρχοντα.
Είναι τρελός.
- Πέντε μοίρες προς τα αριστερά. - Μάλιστα!
- Πέντε μοίρες! - Τα μάτια στις ξέρες!
Πέντε μοίρες λοιπόν.
Έχεις την ειλικρινή μου ευγνωμοσύνη!
Ειλικρινά, άντε γαμήσου!
Σε προειδοποίησα, Ροδρίγες. Δεν θα με κρατήσουν εδώ!
Δεν ξέφυγες ακόμη, αλμυρό βυζί φάλαινας!
Άντζιν!
Πρόσεξε!
Να τον δω να βγαίνει από αυτό…
Γρήγορα!
- Πλεύρισέ τον. - Σταθερή ταχύτητα!
Θα πληγούν τα ύφαλά μας.
- Πέντε μοίρες ακόμη! - Κρατηθείτε!
Θα συντριβούν στις ξέρες!
Βύθισέ με ή άσε με να περάσω. Αποφάσισε, όμως.
Μα το αίμα του Χριστού, καπετάν-σαμα.
Τι κάνεις, διάβολε; Του δίνεις το πλεονέκτημα!
Μπα, το είχε ήδη.
Τα κατάφερε!
Εύγε, ένδοξοι μπάσταρδοι!
Ναι!
Εύγε, ένδοξοι μπάσταρδοι!
Εύγε!
Το χρέος ξεπληρώθηκε.
Ο Θεός μαζί σου. Θα τον χρειαστείς.
Φαίνεται πως διέφυγαν.
Μαρίκο.
Ευχαρίστησε τον καπετάνιο για το πλοίο του.
Καθώς, όμως, ο πλοηγός έφυγε από την Οσάκα,
θα επιστρέψω στη γαλέρα μου.
Κάποιοι διευθετούν τις υποθέσεις τους με το σπαθί. Δεν ενίσταμαι.
Αλλά, όταν ξεσπά βία στην πόλη που ορκίστηκα να προστατεύω,
το θεωρώ προσωπική προσβολή.
Συμμερίζομαι την οργή σου για τη χθεσινή νύχτα.
Η πόλη γέμισε παρανόμους.
Συμφωνήσαμε ο βάρβαρος να εκτελεστεί νόμιμα.
Ο Τορανάγκα τον άρπαξε από τη φύλαξή μου και εσύ έμεινες άπραγος.
Ήταν ζήτημα ημερών. Σύντομα δεν θα υπήρχε Τορανάγκα.
Θα σου είχα παραδώσει ο ίδιος τον αιρετικό.
Με συγχωρείτε.
Ο άρχοντας Χιρομάτσου μεταφέρει μήνυμα.
Αξιοσέβαστοι αντιβασιλείς.
Ο άρχοντας Τορανάγκα οδηγήθηκε για προσωπικούς λόγους με θλίψη
στην απόφαση
να παραιτηθεί από το Συμβούλιο.
Ζητά τη συγχώρεσή σας.
Αυτό το χαρτί δεν αλλάζει τίποτα.
Θα τον καθαιρέσουμε, τέσσερις εναντίον κανενός.
Είναι δικαίωμά σας.
Αν θυμάμαι σωστά, όμως…
ο Τάικο απαιτούσε πέντε αντιβασιλείς για οποιαδήποτε ψηφοφορία.
Και τώρα…
φοβάμαι πως μείνατε μόνο τέσσερις.
Η γαλέρα θα με πάει στο Έντο, όπου έχω εκκρεμείς υποθέσεις.
Εσύ θα παραμείνεις στο Ατζίρο
και θα βοηθήσεις τον Γιαμπούσιγκε να εκπαιδεύσει ένα νέο τάγμα.
Μα ο Γιαμπούσιγκε συνωμοτεί με τον Ισίντο. Μας πρόδιδε φανερά…
Και λοιπόν;
…και εγώ είμαι ο γιος σου.
Γιατί είμαι τόσο ανάξιος της εμπιστοσύνης σου;
Πότε θα καταλάβεις;
Παίζεις σαν το παιχνίδι να έχει φίλους κι εχθρούς…
ενώ σε αυτήν τη ζωή έχεις μόνο τον εαυτό σου.
Καλημέρα.
Δεν θα τον βαρεθώ ποτέ αυτόν τον καιρό.
Σύντομα θα χειμωνιάσει.
Είναι δύσκολη εποχή στην Ιαπωνία.
Αν έβλεπες την Αγγλία…
Το καλοκαίρι έχει υγρασία.
Οι χειμώνες ατελείωτοι.
Και λιμός κάθε έξι χρόνια.
Κι όμως, θα ανυπομονείς να γυρίσεις πίσω.
Να ξαναβρεθείς με την οικογένειά σου, τουλάχιστον.
Χθες το βράδυ ρώτησες για την κόρη μου.
Δεν την έχω γνωρίσει. Έφυγα πριν γεννηθεί.
Έναν χρόνο, έντεκα μήνες κι έξι μέρες πριν, από το Άμστερνταμ.
Θα είναι δύο χρονών τώρα.
Υπηρετείς τους αφέντες σου με τιμή.
Δεν έχω αφέντη.
Έφυγα με δική μου βούληση.
Αυτό είναι που με δελέασε.
Ο ορίζοντας περισσότερο από το βαθύ πέλαγος.
Η ελευθερία περισσότερο από τον ορίζοντα.
Ο ούριος άνεμος.
Όταν είσαι στα ανοιχτά, κοιτάς τριγύρω και αντικρίζεις μόνο την ανοιχτή θάλασσα.
Χωρίς χθες. Χωρίς αύριο.
Μόνο το σήμερα.
Λυπάμαι για τον σύζυγό σου.
Ευχαρίστησε τον για τη βοήθειά του στην Οσάκα.
- Φάνηκε θαρραλέος. - Σε ευχαριστεί για τη γενναιότητά σου.
Οι χριστιανοί φίλοι μας μου έκαναν ένα δώρο καθώς έφευγα.
Αυτό ήταν δώρο από τους ιερείς.
Μου είπαν ότι είναι απόδειξη πειρατείας.
Αποδεικνύουν ότι είσαι πειρατής.
Έγκλημα που τιμωρείται με θάνατο.
Που σημαίνει θάνατος.
Βέβαια…
η μετάφρασή τους θα πάρει πολύ καιρό.
Ο άρχοντας θα βάλει να τα μεταφράσουν,
κάτι που θα πάρει πολύ καιρό.
Στο μεταξύ, ετοιμαζόμαστε για πόλεμο.
Θα ήθελα να εκπαιδεύσει ένα τάγμα πάνω στις ξένες τακτικές
με όπλα από το πλοίο του.
Ζητά να σχηματίσεις ένα τάγμα και να τους μάθεις τις τακτικές σου.
Είμαι ναυτικός. Δεν είμαι εξοικειωμένος με…
Σε παρακαλώ, πες του ότι θα ήταν μεγάλη τιμή για μένα.
Λέει πως θα ήταν τιμή του.
Ως αντάλλαγμα ζητώ μόνο τους άντρες και το πλοίο μου.
Γιαμπούσιγκε.
Εσύ και ο γιος μου θα μάθετε όσα έχουν να διδάξουν οι βάρβαροι
για τον πόλεμο.
Κατανοητό.
Αφού θα είναι υποτελής μου,
ας μην τον αποκαλούμε πια "βάρβαρο".
Τον αναγορεύω…
χαταμότο.
Σε έκανε χαταμότο,
που είναι σπουδαία τιμή.
Σας ευχαριστώ, άρχοντα.
Τώρα, ρώτησε τον Άντζιν
αν θέλει να κολυμπήσει μαζί μου.
Ο άρχοντάς μου θέλει να του μάθεις να βουτά.
Καλύτερα να ξεκινάς από την κουπαστή.
Πηδάς με το κεφάλι τεντώνοντας τα χέρια όπως μπαίνεις στο νερό.
Δείξε μου.
Μαθαίνει παρατηρώντας.
Ξανά.
Είπε ξανά.
Πόσες φορές ακόμα θα βουτήξω;
Μέχρι να ικανοποιηθεί.
Ίσως μπορεί να δοκιμάσει αύριο πάλι.
Το αύριο είναι αύριο.
Σήμερα θα μάθω να βουτώ.
Περίμενε.
Θα δεχόταν να βάλουμε αγώνα ως τη στεριά;
Θέλει να βάλετε αγώνα ως τη στεριά.
Μην τον αφήσεις να κερδίσει, όμως.
Το απεχθάνεται.
Δεν θα τολμούσα.
Εμπρός, λοιπόν.
Υποτιτλισμός: Θεοδώρα Πολύζου